அடைவு= சம்பந்தத்தை, ஒழிந்தார்= நீங்கினார். கருத்துரை அறிவில்லார் இல்வாழ்க்கை இன்பத்தை இச்சிப்பார்; அறிவுடையார், அவ் இல்வாழ்க்கை யின்பத்தை விட்டு நீங்குவர். விசேடவுரை ஏழையார்- எழுவாய், காமுறுவர்- பயனிலை, இன்பம்- செயப்படுபொருள்; ஆன்றமைந்தார்- எழுவாய், ஒழிந்தார்- பயனிலை, அடைவு- செயப்படுபொருள். காக்கைபாடினியார் சூத்திரம் “தனியசை யென்றா விணையசை யென்றா விரண்டென மொழிமனா ரியல்புணர்ந் தோரே.” - இவ்விதியால் இன்பம்-இணையசை.